Okresná prokuratúra Košice II 
Mojmírova 5, 040 46 Košice 1

Sp. zn. : 2 Pv 780/12/8803	Košice II, 4.3.2013
EEČ : 2-64-68-2013

Pokyn o odňatí veci

Trestná vec:	obvinený XXXXX 
Prečin:	Nedovolená výroba omamných a psychotropných látok, jedov alebo prekurzorov, ich držanie a obchodovanie s nimi podľa § 171 odsek 1 Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátor Okresnej prokuratúry Košice II
Využívajúc oprávnenie v ustanovení § 6 ods. 1 písm. b/ Zákona o prokuratúre odnímam vec trestného stíhania obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX,
ktorú vedie Okresná prokuratúra XXXXX XXXXX pod spisovou značkou 2 Pv 780/12/8803, prokurátorovi:
XXXXX
a ďalším výkonom oprávnení a povinností prokurátora v trestnom konaní vo veci poverujem prokurátora:

Odôvodnenie:

	Pokynom nadriadeného prokurátora zo dňa 05.02.2013 sp. zn. 2 Pv 780/2012 bolo v zmysle § 6 ods.1 písm.a/ Zákona NR SR č.153/2001 Z. z. o prokuratúre v platnom znení uložené s poukazom na ust. § 6 ods.10, § 53 ods. 1 písm.d/ a § 54 ods.1 písm.e/ citovaného zákona dozorujúcemu prokurátorovi XXXXX, aby zamietol sťažnosť obvineného XXXXX podľa § 193 ods.1 písm.c/ Tr. poriadku, nakoľko vznesenie obvinenia pre prečin nedovolenej výroby omamných a psychotropných látok, jedov a prekurzorov, ich držania a obchodovania s nimi podľa § 171 ods.1 Tr. zákona je dôvodné.

	Dňa 25.02.2013 dozorujúci prokurátor sa nestotožnil s názorom nadriadeného prokurátora a odmietol splnenie pokynu.

	Vzhľadom k tomu, že z doposiaľ zabezpečených dôkazov je zrejmé, že v danej veci sa jedná o prečin nedovolenej výroby omamných a psychotropných látok, jedov a prekurzorov, ich držania a obchodovania s nimi podľa § 171 ods.1 Tr. zákona a spáchala ho konkrétna osoba, odnímam vec dozorujúcemu prokurátorovi a na ďalší dozor vec prideľujem inému podriadenému prokurátorovi.

JUDr. Róbert Šotik
prokurátor